गुरुग्राम जमीन सौदा मामले में हरियाणा के पूर्व मुख्यमंत्री भूपेंद्र सिंह हुड्डा और सोनिया गांधी के दामाद रॉबर्ट वाड्रा के ऊपर जर्ज एफआईआर पर हरियाणा के मुख्यमंत्री मनोहर लाल खट्टर का भी बयान आया है. मुख्यमंत्री मनोहर लाल खट्टर ने कहा है कि इस मामले में जो भी दोषी पाए जाएंगे, उन्हें सजा जरूर मिलेगी. बता दें कि अब गुरुग्राम के खैड़की दौला जमीन मामले में पूर्व सीएम हुड्डा और रॉबर्ट वाड्रा के खिलाफ मामला दर्ज किया गया है. यहां पर भूपेंद्र सिंह हुड्डा, रॉबर्ट वाड्रा के अलावा डीएलएफ और ओमकारेश्वर प्रॉपर्टीज के खिलाफ भी मामला दर्ज किया गया है. इन सभी पर धारा 420, 120 बी, 467, 468, 471 के तहत केस दर्ज किया गया है.